Diari Oficial de la Generalitat Valenciana


Sumari del DOGV 7369, del 26-09-2014 (2014/8679)

RESOLUCIÓ de 24 de setembre de 2014, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre l'Agència Valenciana del Turisme i l'Ajuntament de Villena per a l'establiment d'una oficina d'informació turística, que es denominarà Tourist Info Villena Alta Velocidad.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7369

Data del DOGV
:   26-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8679


Data del document
:   24-09-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 24 de setembre de 2014, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre l'Agència Valenciana del Turisme i l'Ajuntament de Villena per a l'establiment d'una oficina d'informació turística, que es denominarà Tourist Info Villena Alta Velocidad. [2014/8679]  
  
L'Agència Valenciana del Turisme i l'Ajuntament de Villena han subscrit, prèvia tramitació reglamentària, el 30 de juny de 2014, el conveni de col·laboració per a l'establiment d'una oficina d'informació turística, que es denominarà Tourist Info Villena Alta Velocidad, ubicada en l'esmentat municipi, que quedarà integrada en la Xarxa Tourist Info de la Generalitat.  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, és procedent la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 921/2014 i que figura com a annex d'esta resolució.  
  
València, 24 de setembre de 2014.- La directora general del Secretariat del Consell i Relacions amb les Corts: Marta Martí Arador.  
  
València, 30 de juny de 2014  
Reunits  
D'una part,  
Máximo Buch Torralva, conseller d'Economia, Indústria, Turisme i Ocupació de la Generalitat, i president de l'Agència Valenciana del Turisme, que intervé en nom i representació d'aquesta última, entitat de dret públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i en l'article 4 del Decret 193/2013, de 20 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació. El domicili de la referida entitat de dret públic, a efectes del present document, és el siti a València, avinguda d'Aragó, número 30, planta octava.  
  
La seua legitimació i representació per a este acte es deriva de la seua condició de conseller d'Economia, Indústria, Turisme i Ocupació, d'acord amb el que establix l'article 2 del Decret 20/2012, de 7 de desembre, del president de la Generalitat, pel qual es nomenen consellers, secretari i portaveu del Consell, i a qui correspon ostentar la presidència de la citada Agència Valenciana del Turisme, d'acord amb el que estableix el número 1 de l'article 5 del referit Decret 209/2004, de 8 d'octubre. Està facultat per a aquest acte en virtut del que disposa la lletra e del número 2 del citat article 5.  
D'altra,  
Francisco Javier Esquembre Menor, alcalde president de l'Ajuntament de Villena, província d'Alacant, que intervé en nom i representació de l'Ajuntament de Villena. La seua legitimació i representació per a aquest acte deriva de la condició d'alcalde president de l'esmentada corporació, i de l'Acord adoptat per la Junta de Govern Local del referit Ajuntament en data 19 de maig de 2014.  
  
Tots els compareixents,  
  
EXPOSEN  
I. Que constitueix la finalitat de l'Agència Valenciana del Turisme, entre altres aspectes, l'execució, la coordinació i l'impuls d'accions de promoció i desenvolupament del sector turístic, a la Comunitat Valenciana, i potenciar l'esmentada oferta, mitjançant el suport a la comercialització, la informació i la difusió del producte turístic de la Comunitat Valenciana, i en general la realització de les activitats necessàries per a una millor promoció de l'oferta turística de la Comunitat Valenciana.  
D'acord amb l'esmentada finalitat, l'Agència Valenciana del Turisme té aprovats entre altres programes per a l'any 2014, el corresponent a la Xarxa d'Oficines d'Informació Turística, destinat al manteniment i ampliació d'una xarxa d'aquestes característiques, que siga homogènia quant a la seua cobertura, contingut informatiu, instruments de suport i mecanismes interactius d'aquesta, per tal d'oferir al visitant de la Comunitat Valenciana un conjunt integral de serveis, amb la finalitat de millorar el grau de satisfacció dels turistes i la comunicació i difusió dels productes turístics de la Comunitat Valenciana.  
  
II. Que amb data 1 de desembre de 2008, es va subscriure un conveni de col·laboració amb l'Ajuntament de Villena amb la finalitat que l'oficina d'informació turística anomenada Tourist Info Villena s'integrara en la Xarxa Tourist Info de la Comunitat Valenciana.  
III. Que l'Agència Valenciana del Turisme té la disposició de col·laborar amb l'Ajuntament de Villena, per a la instal·lació d'una nova oficina d'informació turística de les anteriorment descrites i anomenades Tourist Info, que en el present cas s'anomenarà Tourist Info Villena Alta Velocidad, per considerar-se de gran interés la dita actuació, en consideració tant a la gran oferta turística de Villena, com al potencial turístic de l'esmentada població.  
IV. Que l'Ajuntament de Villena té interés a disposar d'una nova oficina d'informació turística que s'anomenarà Tourist Info Villena Alta Velocidad, per la qual cosa ha sol·licitat la col·laboració, en els aspectes que després s'expressaran, de l'Agència Valenciana del Turisme, i està disposat a assumir els compromisos i les obligacions que més avant s'estableixen.  
A aquests efectes, ambdues parts coincideixen en l'atorgament d'un conveni de col·laboració entre l'Agència Valenciana del Turisme i l'Ajuntament de Villena, com a instrument idoni d'articulació de les condicions en les quals es realitzarà la col·laboració de les descrites actuacions.  
Per l'exposat, les parts es reconeixen capacitat legal suficient per a aquest acte, i en la representació que ostenten, lliure i espontàniament,  
  
  
ACORDEN  
  
Primer  
L'Agència Valenciana del Turisme es compromet a prestar la seua col·laboració a l'Ajuntament de Villena, en el desenvolupament del programa de la Xarxa Tourist Info, i cooperar a l'establiment d'una nova oficina d'informació turística, que s'anomenarà Tourist Info Villena Alta Velocidad, emplaçada a Villena, que quedarà integrada en la Xarxa Tourist Info de la Generalitat. Aquest programa té com a finalitat oferir un ampli servei d'informació de l'oferta turística del municipi de Villena, com també del conjunt de productes turístics de la Comunitat Valenciana.  
A aquests efectes l'Ajuntament facilitarà la instal·lació de l'Oficina d'Informació Turística en un local que tinga les condicions adequades per a això, i fins i tot haurà de suportar al seu càrrec, si escau, els costos d'adaptació del local, d'acord amb el que estableix el punt 1 del document que com a annex número 1 s'adjunta al present conveni.  
  
  
Segon  
La col·laboració a prestar per l'Agència Valenciana del Turisme, derivada d'aquest conveni, es refereix a l'oficina Tourist Info Villena Alta Velocidad, emplaçada a l'esmentat municipi, a l'estació de ferrocarril Villena AVE, partida de San Juan, número 182.  
L'objecte del present conveni s'amplia també a:  
Tourist Info Villena, plaça de Santiago, número 5.  
I també es podrà ampliar a altres oficines d'informació turística o punts d'informació temporal municipals, sempre que hi haja acord exprés i escrit entre ambdues parts, mitjançant acords annexos de desenvolupament del present conveni.  
  
Tercer  
La col·laboració a prestar per l'Agència Valenciana del Turisme es fonamenta, no respecte d'una infraestructura merament material, sinó també a dotar les oficines Tourist Info, objecte del present conveni, de les tecnologies adequades per al desenvolupament efectiu de les bases de dades turístiques, en col·laboració amb l'Agència Valenciana del Turisme, l'accés efectiu als sistemes d'informació de l'Agència, Valenciana del Turisme, l'intercanvi i la comunicació en les seues respectives funcions entre les diferents oficines de la Xarxa Tourist Info, com també en la formació del personal tècnic i informador.  
En concret l'Agència Valenciana del Turisme es compromet a prestar col·laboració i ajuda de la forma que a continuació es determina:  
  
A) Aportant, mitjançant la corresponent cessió d'ús, la imatge i la decoració íntegra de l'oficina pel que fa a mobiliari, retolació, cartelleria, suports de material informatiu, material de promoció, i de la infraestructura informàtica.  
Per a dur a terme l'esmentada cessió es formalitzarà l'acte jurídic tal com preveuen els articles 90 i següents de la Llei 14/2003, de 10 d'abril, de Patrimoni de la Generalitat, previ informe del departament del qual depenen els béns, i valoració d'aquests.  
La mencionada imatge en el seu conjunt respon al criteri homologat de la Xarxa d'Oficines d'Informació Turística de la Generalitat-Tourist Info conforme figura en el document que com a annex número 1 s'incorpora al present conveni.  
El mobiliari, la decoració, la infraestructura informàtica i altres elements no consumibles, objecte de la cessió d'ús a favor de l'Ajuntament de Villena, hauran de ser objecte d'inventari, i l'Ajuntament haurà d'atorgar una acta d'entrega d'aquests elements.  
B) Posant a disposició de l'oficina Tourist Info, les bases de dades i la informació turística de caràcter públic i no afectades per la Llei Orgànica 15/1999, de 13 de desembre, de Protecció de Dades de Caràcter Personal, de què disposa l'Agència Valenciana del Turisme, tant en suport informàtic com documental.  
C) Possibilitant l'acció coordinada de les esmentades oficines Tourist Info, amb la resta de les oficines de la Xarxa de la Generalitat, mitjançant les visites periòdiques del coordinador designat per l'Agència Valenciana del Turisme per a aquests fins.  
D) Col·laborant en la determinació del perfil professional del personal que preste els seus serveis en les esmentades oficines, i també en la formació i el reciclatge professional d'aquest, mitjançant l'impuls de cursos, convocatòries de borses de formació i altres accions. En aquest sentit l'Agència Valenciana del Turisme haurà d'estar present en les proves de selecció de personal de referència.  
E) Recolzant i millorant la qualitat dels suports informatius realitzats per l'Ajuntament de Villena per a promocionar l'oferta turística local, mitjançant la coordinació i l'assessorament tècnic per a la realització de publicacions, material gràfic i audiovisual.  
F) Suport i millora de la gestió de la qualitat, com a estratègia bàsica del servici que oferixen les oficines Tourist Info, i aportar les ferramentes i els procediments per a la millora contínua dels processos i l'aplicació de criteris d'excel·lència en l'atenció al turista de Villena.  
Per a això, l'agència Valenciana del Turisme posarà a disposició de les oficines objecte del present conveni els procediments de qualitat, les ferramentes estadístiques i els estudis de satisfacció de la Xarxa Tourist Info.  
  
Quart  
Per altra banda, l'Ajuntament de Villena, al integrar-se a la Xarxa Tourist Info, es compromet a:  
A) Sostindre econòmica i materialment les esmentades oficines Tourist Info, i haurà d'afrontar la totalitat de despeses corrents i del personal necessari per a l'adequat funcionament de les oficines.  
B) Procurar, en tot moment la qualitat en la prestació dels serveis per part de les oficines, amb un horari de funcionament i atenció al públic de caràcter flexible i perfectament adaptat al que amb caràcter general està establert pel conjunt de la Xarxa d'Oficines d'Informació Turística de la Generalitat.  
C) Disposar de personal al front de les oficines Tourist Info, amb un perfil professional adequat i amb l'estabilitat laboral suficient per donar continuïtat a les diverses tasques que es fan a les oficines Tourist Info Villena Alta Velocidad i Tourist Info Villena, tot això respectant l'autonomia de l'Ajuntament en la seua política de contractació de personal.  
  
D) Concedir tots els permisos escaients al personal de les oficines per a poder assistir als diferents cursos de formació i reciclatge que programe l'Agència Valenciana del Turisme.  
E) Mantenir la imatge de les oficines Tourist Info Villena Alta Velocidad y Tourist Info Villena, d'acord amb la de la Xarxa Tourist Info de la Generalitat. S'entén comprés en el concepte d'imatge, els elements decoratius, els uniformes del personal, el material d'informació, els rètols, etc. L'Ajuntament haurà de comunicar a l'Agència Valenciana del Turisme qualsevol deteriorament o menyscabament que es produesca en el mobiliari i altre material subministrat per l'Agència Valenciana del Turisme. Haurà de ser objecte de consulta, també amb l'Agència Valenciana del Turisme, qualsevol material o suport d'informació o publicitat que haja de ser distribuït en les esmentades oficines de turisme.  
F) Consultar igualment amb l'Agència Valenciana del Turisme, amb el seu corresponent vistiplau, la instal·lació, utilització i manteniment de qualsevol altra base de dades distinta o eina informàtica que la substituesca, independentment de l'àmbit territorial que comprenga, i que requeresca l'ús dels propis equips informàtics cedits per l'Agència.  
  
G) Tenir a disposició dels turistes que visiten el municipi de Villena informació de tots el destins de la Comunitat Valenciana i col·laborar amb l'Agència Valenciana del Turisme en el manteniment del sistemes d'informació turística.  
H) Facilitar les accions necessàries per a la senyalització d'accés de les esmentades oficines Tourist Info Villena Alta Velocidad y Tourist Info Villena.  
I) Participar en els objectius de qualitat de la Xarxa Tourist Info, així com en els seus sistemes d'arreplegada i intercanvi d'informació estadística, estudis, avaluació del servici, etc.  
  
Cinqué  
Si l'acompliment per part de l'Agència Valenciana del Turisme de les obligacions contemplades en l'acord tercer, apartat A, del present conveni, portaren aparellades la realització d'obra civil en l'oficina i no poguera ser assumida per l'Ajuntament, aquesta podrà ser escomesa per l'Agència a càrrec dels seus pressupostos, sempre que dispose de partida consignada a tal efecte. En qualsevol cas, es tractarà sempre d'obra menor, entesa aquesta com a obres de manteniment, condicionament, consolidació i obres puntuals, així mateix segons el significat d'aquestes que s'estableix en les normes urbanístiques del pla general d'ordenació urbana i les ordenances municipals concordants, i sempre que no afecten elements estructurals de l'edifici. L'Ajuntament de Villena es compromet a facilitar tots aquells permisos o llicències necessaris per a la realització de les obres, ja siguen aquests competència seua o d'altre organisme públic o privat, fent-se càrrec de quantes despeses es generen en concepte de impostos, taxes, arbitris o exaccions de qualsevol natura.  
  
En aquest supòsit, al finalitzar les obres, es formalitzarà l'acte jurídic de la cessió, que preveu la Llei 14/2003, de 10 d'abril, de Patrimoni de la Generalitat, acompanyada d'un inventari valorat dels béns la qual propietat es transfereix, posteriorment s'omplirà l'escaient acta d'entrega de la cessió per part de l'Agència Valenciana del Turisme a l'Ajuntament de Villena d'aquells elements ocasionats amb motiu de les obres de reforma i decoració del local, així com aquells inclosos dins el mobiliari. L'Ajuntament de Villena quedarà subrogat en el lloc de l'Agència Valenciana del Turisme en l'exercici de qualsevol accions, reclamacions o indemnitzacions que pogueren correspondre front al contractista o contractistes. Així mateix, l'Ajuntament de Villena es subrogarà en el lloc de l'Agència en qualsevol dret que li puga correspondre front al contractista o contractistes.  
  
Sisé  
Aquest conveni tindrà durada indefinida, encara que es podrà modificar o resoldre per acord d'ambdues parts, o a instància de l'Agència Valenciana del Turisme per incompliment per part de l'Ajuntament de les estipulacions previstes al mateix.  
També es podrà resoldre a instàncies d'una sola de les parts, amb un preavís de tres mesos per a donar per finalitzat el present conveni.  
  
  
  
Seté  
Les parts, igualment, acorden resoldre el conveni subscrit el dia 1 de desembre de 2008 amb l'Ajuntament de Villena amb la finalitat que l'oficina d'informació turística anomenada Tourist Info Villena s'integrara en la Xarxa Tourist Info de la Comunitat Valenciana, al haver-se ampliat els efectes d'aquest conveni a les oficines Tourist Info Villena Alta Velocidad i Tourist Info Villena.   
Les parts compareixents, en la representació que cadascuna ostenta, una vegada llegit el present document, i en prova de conformitat amb el contingut íntegre, el subscriuen i signen, per duplicat exemplar, en el lloc i data al principi indicats.  
  
El conseller d'Economia, Indústria, Turisme i Ocupació de la Generalitat, i president de l'Agència Valenciana del Turisme: Máximo Buch Torralva.   
L'alcalde de Villena: Francisco Javier Esquembre Menor.  
  
  
  
ANNEX I  
  
1. Ubicació i espai  
La ubicació de l'oficina tindrà en compte la capacitat de trànsit de visitants, i també els punts d'alta concentració de públic.  
L'oficina tindrà com a mínim 50 m² per a ús públic, bany i un magatzem de 10 m². Els accessos per al públic han d'estar lliures de barreres arquitectòniques. Així mateix, l'estructura arquitectònica, tan interna com externa, del local designat per l'Ajuntament, ha d'estar en perfectes condicions per a la immediata ocupació, i l'Agència Valenciana del Turisme no assumirà cap despesa derivada de la rehabilitació, remodelació o millora d'aquest, amb la excepció de l'establert en l'acord cinqué del cos del conveni, en els termes d'aquest.  
  
2. Imatge corporativa externa de l'oficina  
Serà competència de l'Agència Valenciana del Turisme pel que fa a elements homogenis, i es deixarà un espai per a la retolació pròpia del municipi.  
3. Senyalització interna i espai d'informació  
3.1. Senyalització interna:  
Tauler/anunci intern, el disseny del qual és competència de l'Agència Valenciana del Turisme, com a element homogeni de la Xarxa d'Oficines d'Informació Turística.  
3.2. Espai d'informació:  
En els espais d'atenció i acollida o recepció del visitant, s'instal·laran suports que permeten la difusió de l'oferta turística del municipi i de la resta de la Comunitat Valenciana, diferenciant tres tipus d'informació:  
- Material editat per l'Agència Valenciana del Turisme referit al conjunt de la Comunitat Valenciana.  
- Material editat per l'Ajuntament y/o altres entitats locals que tinguen com a objectiu difondre l'oferta turística del municipi i de la zona.  
  
- Material editat per les empreses privades que aporten informació sobre ofertes concretes d'interés per als visitants.  
4. Uniformes del personal  
Serà un element homogeni en el conjunt de la xarxa.  
5. Decoració general  
Contindrà imatges generals de la Comunitat Valenciana i específiques del municipi en qüestió.  
6. Acta d'entrega; estat de l'oficina  
Es realitzarà un inventari del material que conté l'oficina, com també l'alçament d'un acta d'entrega del dit material.  
7. Horaris d'assistència al públic  
Estiu (de l'1 de juliol a l'1 d'octubre):\*  
De dilluns a dissabte, de 10.00 a 14.00 i de 17.00 a 20.00 hores.  
Diumenges, de 10.00 a 14.00 i de 16.00 a 18.30 hores.  
Aquest horari regirà també en Setmana Santa / Pasqua  
Hivern:\*  
De dilluns a divendres, de 10.00 a 14.00 i de 16.00 a 18.30 hores.  
Dissabtes i diumenges, de 10.00 a 14.00 hores.  
(\*) Sense perjudici que l'Ajuntament de Villena programe horaris especials a causa de les temporades punta de recepció de visitants.